
Centralizētās funkcijas vai koplietošanas pakalpojumu attīstības plāns

1. Centralizētā funkcija vai koplietošanas pakalpojums (turpmāk – pakalpojums)
	Atbalsts vienotajos pakalpojumu pieteikšanas kontaktpunktos
Koplietošanas pakalpojums ietver šādu lietotājorientētu funkciju kopumu:
      a)   valsts pārvaldes pakalpojumu pieteikumu pieņemšanu un strukturētu nodošanu pakalpojumu turētajiem;
      b)   iedzīvotāju atbalstu tādu pakalpojumu pieteikšanai, kuru apraksti pieejami Portālā Latvija.gov.lv;
      c)   tiešsaistes risinājuma nodrošināšanu attālinātai iedzīvotāju konsultācijai ar pakalpojuma turētāja speciālistu.
Projekta ietvaros paredzēts izvērst un pilnveidot pakalpojumu valsts pārvaldes pakalpojumu turētājiem[footnoteRef:2], un tīklā sniegtie pakalpojumi turpmāk būs pieejami visām sabiedrības grupām ar plašāku ģeogrāfisko pārklājumu. [2:  MK 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 2.2. apakšpunkts.] 




2. Pakalpojuma sniedzējs
	Koplietošanas pakalpojuma sniedzējs ir VARAM.
Koplietošanas pakalpojuma tehniskā risinājuma nodrošinātājs ir Ventspils valstspilsētas pašvaldības iestāde “Ventspils Digitālais centrs”



3. Pakalpojuma rādītāji (pakalpojuma līmeņa vienošanās (SLA) līmeņi)
	VPVKAC pieejams pašvaldību, kuras nodrošinās VPVKAC darbību, noteiktā darba laikā. VARAM un pašvaldības noslēgušas sadarbības līgumus. Pēc sadarbības līguma noslēgšanas tiek konkretizēti VPVKAC darba laiki.
Tehniskā risinājuma pieejamība tiks nodrošināta normatīvajos aktos par valsts informācijas sistēmām noteiktajā apjomā, paredzot, ka risinājuma veiktspēja nodrošinās vismaz 100 tās lietotāju vienlaicīgu darbu, nodrošinot sistēmas reakciju uz lietotāju darbībām ne ilgāku kā 4 sekundes vismaz 95 % lietotāju pieprasījumiem. Sistēma tiek veidota mērogojama, ar iespēju palielināt infrastruktūras veiktspēju. Risinājuma lietotājiem tiks nodrošināts atbalsts telefoniskā un e-pasta veidā, nodrošinot reakcijas laiku uz pieprasījumu ne ilgāku kā 4 darba laika stundas



4. Pakalpojuma saņēmēju loks
	Valsts pārvaldes iestādes vai cits tiesību subjekts[footnoteRef:3], kura kompetencē ir nodrošināt pakalpojumus iedzīvotājiem un kuru pakalpojumu apraksti pieejami Portālā Latvija.gov.lv [3:  MK 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 2.2. apakšpunkts.] 

5. Pakalpojuma sniegšanu nodrošinošais IKT risinājums
	Koplietošanas pakalpojuma tehniskais risinājums ir Ventspils valstspilsētas pašvaldības izveidotā IKT infrastruktūra, kā arī ERAF projekta “Koplietošanas IKT resursu attīstība pašvaldību vajadzībām” (projekta Nr. 2.2.1.1/17/I/034) izveidotā infrastruktūra. Tā ietver pilsētas ātrgaitas optisko datu pārraides tīklu ar dublētu pieslēgumu maģistrālajiem republikāniskajiem un starptautiskajiem optiskajiem datu pārraides kanāliem, datu centru ar datu apstrādei, uzglabāšanai un drošības nodrošināšanai nepieciešamo aprīkojumu, kā arī zvanu centra sistēmu un lietotāju atbalsta dienestu. 
Risinājums ir modulārs, un projekta ietvaros koplietošanas pakalpojums tiks pilnveidots, tai skaitā uzlabojot rindu pārvaldību, uzlabojot klientu (iedzīvotāju, uzņēmēju) apkalpošanas sesiju plānošanu attālinātā ierēdņa komunikācijas kanālam un uzlabojot pakalpojumu sniedzēju – speciālistu pieejamības kalendāra pārvaldību.



6. Pakalpojuma sniegšanas un saņemšanas tiesiskais regulējums un pakalpojuma ieviešanas stratēģija
	Pakalpojumu sniegšanu un saņemšanu regulē MK 2017. gada 4. jūlija noteikumi Nr. 401 "Noteikumi par valsts pārvaldes vienoto klientu apkalpošanas centru veidiem, sniegto pakalpojumu apjomu un pakalpojumu sniegšanas kārtību", kas nosaka VPVKAC veidus, sniegto pakalpojumu apjomu un pakalpojumu sniegšanas kārtību, kā arī MK 2023. gada 5. septembra noteikumi Nr. 505 “Kārtība, kādā izmanto valsts budžeta likumā paredzēto apropriāciju valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei”, kas nosaka kārtību, kādā izmanto valsts budžeta likumā paredzēto apropriāciju VPVKAC tīkla izveidei, uzturēšanai un publisko pakalpojumu sistēmas pilnveidei. 
Pilnveidotais koplietošanas pakalpojums tiks nodrošināts iestāžu lietošanas pieejamībai atbilstoši projektā noteiktajam termiņam.



7. Pakalpojuma finansēšanas pieeja1
	Koplietošanas pakalpojuma pilnveide tiks finansēta no Atveseļošanās un noturības mehānisma fonda plāna reformu un investīciju virziena 2.1. “Valsts pārvaldes, t.sk., pašvaldību digitālā transformācija” investīcijas 2.1.2.1.i. projekta Nr. 2.1.2.1.i.0/1/23/I/VARAM/011 “Pakalpojumu sniegšanas reformas atbalsts”, ko nodrošinās Eiropas Komisijas piešķirtais finansējums un valsts budžeta finansējums PVN izmaksu segšanai.
Valsts budžeta papildus finansējums pilnveidotā koplietošanas pakalpojuma uzturēšanai tiks pieprasīts normatīvajos aktos noteiktajā kārtībā, izvērtējot iespējas vismaz daļēji finansēt esošā budžeta ietvaros.



8. Pakalpojuma sniegšanas uzsākšanai vai izvēršanai nepieciešamā papildu valsts budžeta finansējuma apmērs un pamatojums, ņemot vērā arī ieguvumus un izmaksas2
	Pēc projekta pabeigšanas projekta rezultātu uzturēšanai VPVKAC IS indikatīvi nepieciešams ne vairāk kā 145 994 EUR ar PVN ik gadu.
Uzturēšanas izmaksas, izvērtējot iespēju vismaz daļēji segt VARAM esošā budžeta ietvaros, tiks pieprasītas no valsts budžeta līdzekļiem normatīvajos aktos noteiktajā kārtībā.



Lietotie saīsinājumi:
IKT – informācijas un komunikācijas tehnoloģijas
MK – Ministru kabinets
Projekts – investīcijas 2.1.2.1.i. projekts “Pakalpojumu sniegšanas reformas atbalsts”
Portāls Latvija.gov.lv – valsts pārvaldes pakalpojumu portālā www.latvija.gov.lv
VARAM – Viedās administrācijas un reģionālās attīstības ministrija
VPVKAC – valsts un pašvaldību vienotie klientu apkalpošanas centri

Piezīmes.
1. Saskaņā ar informatīvo ziņojumu "Par valsts pārvaldes informācijas un komunikācijas tehnoloģiju koplietošanas pakalpojumu attīstības plānošanu un finansēšanu" (pieņemts zināšanai Ministru kabineta 2022. gada 7. jūnija sēdē (prot. Nr. 30 29. §)) definētajām centralizēto funkciju un IKT koplietošanas pakalpojumu finansēšanas pieejām. 
2. Aizpilda, ja 7. punktā norādītā izvēlētā finansēšanas pieeja paredz, ka pakalpojuma uzturēšanu pakalpojuma sniedzējs nevar nodrošināt atbilstoši esošajiem budžeta līdzekļiem un ir nepieciešama finansējuma pārdale no pakalpojuma izmantotājiem (citām valsts budžeta iestādēm) vai ir nepieciešams papildu valsts budžeta finansējums, kas tiks pieprasīts normatīvajos aktos noteiktajā kārtībā."

